b'\n_START_ARTICLE_\nLoreta\n_START_PARAGRAPH_\nLoreta (\xc4\x8de\xc5\xa1ko Kostel Narozen\xc3\xad P\xc3\xa1n\xc4\x9b, poenostavljeno Pra\xc5\xbesk\xc3\xa1 Loreta) je romarsko sredi\xc5\xa1\xc4\x8de v Hrad\xc4\x8danih, predelu \xc4\x8de\xc5\xa1ke prestolnice Prage. Sestavljajo ga klo\xc5\xa1ter, cerkev Gospodovega rojstva, sveti dom in zvonik._NEWLINE_Gradnja Lorete se je pri\xc4\x8dela leta 1626, kmalu po znameniti bitki na Beli gori, ki je oznanila konec vpliva protestantizma na \xc4\x8ce\xc5\xa1kem. Sveti dom je bil posve\xc4\x8den 25. marca 1631. Gradnjo je financirala plemkinja iz rodbine Lobkowicz. Arhitektura in okrasje sta razko\xc5\xa1na ter ekstravagantna, usmerjena v obo\xc5\xbeevanje Device Marije, polno \xc4\x8dutnega in simbolike._NEWLINE_Sredi\xc5\xa1\xc4\x8de kompleksa je \xc4\x8casa Santa, posnetek svetega doma Device Marije v Nazaretu, ki naj bi ga angeli ponesli iz svete de\xc5\xbeele in odlo\xc5\xbeili v Loretu v Italiji. Po \xc4\x8de\xc5\xa1ki de\xc5\xbeeli je bilo raztresenih petdeset tak\xc5\xa1nih relikvij, vendar je ta dale\xc4\x8d najpomembnej\xc5\xa1a; majhen, bogato okra\xc5\xa1en renesan\xc4\x8dni paviljon, zgrajen leta 1631 in kasneje vklju\xc4\x8den v enako bogato baro\xc4\x8dno okolje, ki ga sestavljajo dvori\xc5\xa1\xc4\x8de, zvonik in olep\xc5\xa1ana cerkev. Romarji so v\xc4\x8dasih v trumah prihajali sem da bi se \xc4\x8dudili po\xc5\xa1astnemu: sv. Agati, ki ponuja angelom svoje krvave\xc4\x8de prsi; okostnjakom s posmrtnimi maskami iz voska; nesre\xc4\x8dni sv. Starosti, katere o\xc4\x8de jo je v besu ubil, ko je odkril, da si je pustila rasti brado da bi odgnala snubca..._NEWLINE_Zvonik Lorete je znan po pritrkovanju, ki se izvaja od leta 1695 na tridesetih ve\xc4\x8djih in manj\xc5\xa1ih zvonovih.'